
Ministru kabineta rīkojums Nr. 120
Rīgā 2022. gada 22. februārī (prot. Nr. 9 21. §)
Par finanšu līdzekļu piešķiršanu no valsts budžeta programmas "Līdzekļi neparedzētiem gadījumiem"
· 1. Ņemot vērā Krievijas radīto nopietno drošības apdraudējumu, kas var izraisīt strauju drošības situācijas pasliktināšanos Ukrainā, kā arī iespējamu starptautiskās gaisa satiksmes slēgšanu ar Ukrainu, Finanšu ministrijai no valsts budžeta programmas 02.00.00 "Līdzekļi neparedzētiem gadījumiem" piešķirt Ārlietu ministrijai finansējumu, kas nepārsniedz 50 000 euro, lai nodrošinātu varbūtēji apdraudēto Latvijas valstspiederīgo evakuāciju pa sauszemi no Ukrainas.
· 2. Ārlietu ministrijai normatīvajos aktos noteiktajā kārtībā sagatavot un iesniegt Finanšu ministrijā pieprasījumu par šā rīkojuma 1. punktā minēto līdzekļu piešķiršanu no valsts budžeta programmas 02.00.00 "Līdzekļi neparedzētiem gadījumiem" atbilstoši faktiski nepieciešamajam apmēram.

